钦定古今图书集成/明伦汇编/闺媛典/第102卷 > 皇清八 > 孙广妻张氏
## 钦定古今图书集成/明伦汇编/闺媛典/第102卷 > 皇清八 > 孙广妻张氏

按《镇江府志》：“张氏，金坛人。孙广妻。继姑悍，氏谨事之。乙酉，刘良佐率兵歼湖寇于北城，已而骑卒四出，张避林丛中。军士先得其母，索镪无有，将杀之。张奔救，愿以身代。卒缚之马上，张曰：‘束缚甚苦，欲吾往，愿勿系也’。卒解其缚，至中途，经危桥，遂跃入水，三跃而死，时年二十九。”